KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2026. január 28-i ülésére)


TÁRGY: A 135/2025. SZÁMÚ KÉPVISELŐ-TESTÜLETI HATÁROZAT MÓDOSÍTÁSA


A Képviselő-testület a 135/2025. számú határozatával döntött az Önkormányzat tulajdonában lévő Kiskőrös 0283/100 hrsz-on nyilvántartott 1073 m2 területű, kivett út megnevezésű ingatlan rendeltetésének megszüntetése és átminősítése tárgyában.

Turán Mihály kérelemmel fordult Kiskőrös Város Önkormányzatához, melyben a tulajdonát képező Kiskőrös 0283/96 hrsz-ú ingatlan melletti 0283/100 hrsz-ú kivett út megnevezésű ingatlan megvásárlását kezdeményezte.

A nemzeti vagyonról szóló 2011. évi CXCVI. törvény (a továbbiakban: Nvtv.) 5. §-a alapján a 0283/100 hrsz-on nyilvántartott kivett út megnevezésű ingatlan az Önkormányzat forgalomképtelen törzsvagyona.

A közúti közlekedésről szóló 1988. évi I. törvény vonatkozó szabályai alapján, a fent nevesített ingatlan közforgalmi közlekedést szolgál.

Az Önkormányzatnak, mint a közfeladat ellátását biztosító, a helyi közutak fenntartójának nincs szüksége a fent nevesített ingatlan közforgalmi közlekedés céljára történő biztosításához az út kizárólag a kérelmező tulajdonában lévő ingatlan megközelítését biztosítja. 
Az út, a közforgalom számára nyitva áll, ezért az utak építésének, forgalomba helyezésének és megszüntetésének engedélyezéséről szóló 93/2012. (V.10.) Korm. rendelet értelmében az út rendeltetés megszüntetéséhez hatósági hozzájárulás szükséges. Az eljárást a Bács-Kiskun Vármegyei Kormányhivatal Közlekedési, Műszaki Engedélyezési és Fogyasztóvédelmi Főosztály Útügyi Osztálya folytatja le.
A közforgalmi út megszüntetésének feltétele, hogy nem keletkezik közterületről nem megközelíthető ingatlan, mely feltétel ez esetben fennáll. 

A közlekedési hatóság az út – közforgalom elől elzárt magánúttá történő - átminősítése tárgyában indult eljárásban a Képviselő-testület döntésének kiegészítését kérte.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2026. január 20.


	Domonyi László
	polgármester

HATÁROZAT-TERVEZET

A Képviselő-testület „A Kiskőrös 0283/100 hrsz-on nyilvántartott önkormányzati út megszüntetése” tárgyában kelt 135/2025. számú határozatát az alábbiak szerint módosítja: 
A 1. pont kiegészül, helyébe az alábbi szövegrész lép:
1. A Képviselő-testület egyetért Kiskőrös Város Önkormányzatának kizárólagos tulajdonában lévő, Kiskőrös külterület 0283/100 hrsz-on nyilvántartott, kivett út megnevezésű, 1073 m2 alapterületű ingatlan, mint önkormányzati közfeladat ellátását biztosító, közforgalmi út rendeltetés megszüntetésével, a közforgalmi út közforgalom elől történő elzárásával, az utat fizikai akadállyal lezárja.
A 3. pontot hatályon kívül helyezi, a 3. pont helyébe az alábbi szövegrész lép:
2. A Képviselő-testület hozzájárul az 1. pontban nevesített út, közforgalom elől elzárt magánúttá történő minősítéséhez.
A határozat-tervezet kiegészül az alábbi szövegezésű ponttal:
3. A képviselő-testület nyilatkozik, hogy az út közforgalom elől történő lezárásával nem marad közterületről/ közútról nem megközelíthető (bezárt) ingatlan.

Felelős:	polgármester
Határidő:	értelemszerűen


A Képviselő-testület „A Kiskőrös 0283/100 hrsz-on nyilvántartott önkormányzati út megszüntetése” tárgyú 135/2025. számú határozata a módosítással egységes szerkezetben:

A Képviselő-testület
1. egyetért Kiskőrös Város Önkormányzatának kizárólagos tulajdonában lévő, Kiskőrös külterület 0283/100 hrsz-on nyilvántartott, kivett út megnevezésű, 1073 m2 alapterületű ingatlan, mint önkormányzati közfeladat ellátását biztosító, közforgalmi út rendeltetés megszüntetésével, az út közforgalom elől történő elzárásával, az utat fizikai akadállyal lezárja.
2. egyetért a 1. pontban nevesített út, forgalomképtelen törzsvagyonból forgalomképes üzleti vagyonná történő átminősítésével.
3. hozzájárul az 1. pontban nevesített út, közforgalom elől elzárt magánúttá történő minősítéséhez.
4. nyilatkozik, hogy az út közforgalom elől történő lezárásával nem marad közterületről/ közútról nem megközelíthető (bezárt) ingatlan.
5. felhatalmazza a polgármestert a Bács-Kiskun Vármegyei Kormányhivatal Közlekedési, Műszaki Engedélyezési és Fogyasztóvédelmi Főosztály Útügyi Osztálya előtti eljárás lefolytatására, valamint az ingatlan-nyilvántartásban történő átvezetés érdekében a kapcsolódó jognyilatkozatok megtételére.

Felelős:	polgármester
Határidő:	azonnal

